AJUDA DANA VALÈNCIA: Informació d'interés
Sin fecha

GRUPS DE VOLUNTARIAT

L'Ajuntament de Llíria ha constituït un grup de coordinació per a persones voluntàries que vulguen ajudar, des de la nostra localitat, en els municipis afectats per la DANA.

En este Canal de Voluntariat de Llíria anirem informant de les necessitats que cada municipi ens trasllada dia a dia.

Posarem les localitats que necessiten gent, allò que requerixen de necessitats i per on accedir.

És un canal unidireccional de WhatsApp però podeu contactar per privat amb els administradors per a coordinar els grups i enviar de manera eficient l'ajuda.

Podeu apuntar-vos a través d'este enllaç: https://chat.whatsapp.com/EtvoLX9KcugIZFcPnyKXWL

Gràcies per tot.

PUNTS DE RECOLLIDA

Actualització necessitats 6 de novembre

Degut a l'alt volum de material en els espais logístics, a partir de hui dimecres, 6 de novembre, només s'arreplegaran, en els punts habilitats en les associacions del municipi, productes de neteja i conserves (no cristall). Anirem informant de totes les noves necessitats que puguen sorgir. Gràcies.

\*\*\*

L'Ajuntament de Llíria, amb la col·laboració de les associacions de la localitat i l'empresa Grupo Sanz, ha habilitat diferents punts en el municipi de recollida de menjar i material per a les persones damnificades per la DANA. Estos productes s'emmagatzemaran en una nau del Grup Sanz per a ser portats posteriorment als punts centralitzats d'avituallament.

Es necessiten estos productes: Aigua; llet i llet infantil; pa de motle; menjar no perible ni que requerisca ser cuinat; articles d'higiene personal i domèstica; productes d'higiene íntima per a menors i adults (bolquers, tovalloletes i compreses); bosses de fem; plats, coberts i gots d'un sol ús; mascaretes; gel hidroalcohòlic; pales, graneres i rasclets; poals i cabassos; botes d'aigua i guants; aliments per a celíacs i intolerants; menjar per a bebés (potets de plàstic, no de vidre); llandes de conserva; llanternes i piles.

Estes prioritats podrien anar modificant-se i ho comunicarem pels canals informatius de l'Ajuntament.

També recordem que pots col·laborar com a voluntari/ària inscrivint-te en portal oficial de la Generalitat i on trobaràs també una altra informació d'interés: https://presidencia.gva.es/va/somsolidaritat

Les persones que disposen de maquinària pesada i la vulguen facilitar, també poden comunicar-ho a través del següent formulari: https://tinyurl.com/2spntvk4

Gràcies a totes les associacions i la ciutadania de Llíria per la vostra solidaritat.

FILA 0 ACTES CULTURALS A BENEFICI DELS MUNICIPIS AFECTATS

A Llíria valorem la cultura en tots els seus vessants, també com un espai de resiliència i solidaritat. Per això, l'Ajuntament ha creat una Fila 0 per a tots els actes culturals municipals la recaptació de la qual anirà destinada per a ajudar als municipis afectats per la DANA. Pots fer ací la teua aportació des de 10 euros 👉 https://tinyurl.com/y2vtvwyp 

A més, tots els esdeveniments amb venda d'entrada programats per a este mes de novembre seran també a benefici dels damnificats. 

Gràcies per la vostra col·laboració.

AVÍS SOBRE DONACIÓ DE MEDICAMENTS

El Molt Il·lustre Col·legi Oficial de Farmacèutics de València (MICOF) confirma que la dispensació de medicaments en els municipis afectats per la DANA està garantida. Per això, es prega a la ciutadania que no realitze donacions de medicaments que han de ser distribuïts pels professionals en funció de les necessitats específiques i per a assegurar els controls de qualitat necessaris.

Si tens algun dubte, pots consultar en la teua farmàcia més pròxima.

Gràcies per la vostra col·laboració.